નયનેશભાઈ : મને ગાયન વધુ પસંદ છે. હું સ્વરાંકન એટલે કરું છું કે મારું કમ્પોઝિન એ મારું જ બાળક હોય, તો તેને હું સરળતાથી સમજી શકું, એના ડ્રો બેકનો મને ખ્યાલ હોય, તો એને હું છુપાવી શકું. કમ્પોઝિશનની આદત એટલે પડી કે હું જ્યારે બીજાના ગીતો, કે ફિલ્મોના ગીતો ગાવું તો તેમાં પણ કંઇક નવું ઉમેરતો હતો. અને એ બધાંને ગમતું. તો એ સમયથી જ કમ્પોઝર મારામાં હતો. સ્વરાંકન એટલે કે મને એ શબ્દો જે રીતે સ્પર્શ્યા હોય, એ જ રીતે હું શકું, એ માટે સ્વરાંકન જાતે કરવાની ફરજ પડી. અને કવિતાની વાત છે, તો હું કવિ નથી. ઘણીવાર બહુ બૌદ્ધિક કે ઊંચી કવિતાની જરૂર ના હોય, ત્યારે મને થોડી થોડી પંક્તિઓ સ્ફૂરે, તો એ બધી ભેગી કરું અને ગીત થઇ જાય છે.